QH ออกหุ้นกู้ 1.5 พันลบ. ชูดอกเบี้ย 1.76% ขายสถาบัน 4,7 มิ.ย.นี้ โชว์เรทติ้ง “A-“
QH ออกหุ้นกู้ 1.5 พันลบ. ดอกเบี้ย 1.76% ขายสถาบัน 4,7 มิ.ย.นี้ ระดมทุนชำระคืนหุ้นกู้ครบกำหนด-เงินทุนหมุนเวียน โชว์เรทติ้ง “A-“
QH ออกหุ้นกู้ 1.5 พันลบ. ดอกเบี้ย 1.76% ขายสถาบัน 4,7 มิ.ย.นี้ ระดมทุนชำระคืนหุ้นกู้ครบกำหนด-เงินทุนหมุนเวียน โชว์เรทติ้ง “A-“
2 มิ.ย. 2564

บริษัท ควอลิตี้เฮ้าส์ จำกัด (มหาชน) หรือ QH ได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 2/2564 มูลค่าไม่เกิน 1,500 ล้านบาท อายุ 3 ปี ครบกำหนดไถ่ถอนปี 2567 อัตราดอกเบี้ยคงที่ 1.76% ต่อปี ชำระดอกเบี้ยทุกๆ 6 เดือนตลอดอายุหุ้นกู้ โดยเสนอขายผู้ลงทุนสถาบัน ในระหว่างวันที่ 4 และ 7 มิ.ย.64 ผ่านธนาคารกสิกรไทย (KBANK) ซึ่งเป็นผู้จัดการการจัดจำหน่ายหุ้นกู้
โดยบริษัทมีวัตถุประสงค์จะนำเงินที่ได้จากการเสนอขายหุ้นกู้ครั้งนี้ไปชำระคืนหนี้หุ้นกู้ที่จะครบกำหนดไถ่ถอน และ/หรือเพื่อเป็นเงินทุนหมุนเวียนของบริษัท
ส่วนอันดับความน่าเชื่อถือของหุ้นกู้ที่ “A-” แนวโน้มอันดับเครดิต “Stable” โดยบริษัท ทริสเรทติ้ง จำกัด เมื่อวันที่ 11 พ.ค.64